บาทเปิด 31.20 บาทต่อดอลลาร์ อ่อนค่า
เงินบาทเปิดตลาด 31.20 บาทต่อดอลลาร์ อ่อนค่าหลังดอลล์แข็ง-กังวลการเมืองในประเทศหลังรมว.คลังลาออก
2 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.20 บาท/ดอลลาร์ จากเย็นวานนี้ที่ปิดตลาดที่ระดับ 31.11 บาท/ดอลลาร์
"เช้านี้เงินบาทอ่อนค่าจาก 2 ปัจจัย ปัจจัยแรกคือดอลลาร์แข็งค่าหลังตัวเลข ISM ภาคการผลิตออกมาดีกว่าคาด และปัจจัยในประเทศคือความไม่แน่นอนทางการเมือง หลังรมว.คลังลาออกในช่วงที่ประเทศกำลังต้องการการแก้ไขปัญหาเศรษฐกิจ"นักบริหารเงินกล่าว
นักบริหารเงิน มองกรอบเคลื่อนไหวของเงินบาทวันนี้ไว้ที่ 31.15-31.30 บาท/ดอลลาร์ นอกจากติดตามปัจจัยการเมืองในประเทศแล้ว ยังมีตัวเลขการจ้างงานภาคเอกชนและการจ้างงานนอกภาคเกษตรของสหรัฐฯ